Արցախի խնդրի շուրջ այս լարված օրակարգի խորապատկերին ՀՀ նախագահի աշխատանքային այցը Ղարաբաղ, բարձրաստիճան հրամկազմի ներկայացուցիչների տարեվերջյան ավանդական խորհրդակցության անցկացումը, զորավարժությունների դիտարկումը, մյուս միջոցառումները, որոշ իմաստով՝ նաեւ ՀԱՊԿ գագաթաժողովում Սերժ Սարգսյանի ելույթը, հավանաբար, հիշեցում են Ադրբեջանի եւ Թուրքիայի համար, որ Արցախը եւս աջակիցների պակաս չունի: Չի բացառվում նաեւ, որ գործող նախագահի այս օրերի աննախադեպ աշխուժացումը 2018-ից առաջ միավորներ հավաքելու լավ պատեհություն է: Կամ, Աստված մի արասցե, տարածքներ հանձնելու դեմ ջանքերի ցուցադրության իմիտացիա: Ժամանակը ցույց կտա: